open-index/open-wikipedia-markdown huggingface dataset:
Վան Սին

**Վան Սին** (, ), չինացի գործարար համացանցի և սոցիալական ցանցերի բնագավառում, միլիարդատեր, «Meituan Dianping» ընկերության գործադիր տնօրենը։ Չինաստանի ամենահարուստ մարդկանցից մեկն է, որի կարողությունը գնահատվում է 4․1 միլիարդ դոլար 2019 թվականի հունվարի տվյալներով։

## Կենսագրություն
Ծնվել է 1979 թվականին փետրվարի 18-ին Չինաստանի Լունյան կոմսությունում։ 2001 թվականին ավարտել է Ցինխուայի համալսարանը՝ ստանալով բակալավրի աստիճան։ 2003 թվականին Դելավերսկի համալսարանում ուսումնասիրել է ինֆորմատիկա, ստացել մագիստրոսի դիպլոմ և վերադարձել Չինաստան դոկտորական ընդունվելու համար։

Իր ձեռնարկատիրական գործունեության սկզբում նա զբաղվել է չինացի օգտատերերի համար ամենատարածված ամերիկյան սոցիալական ցանցերի կլոնավորմամբ՝ հասնելով նմանության բարձր աստիճանի։

2005 թվականին Վան Սինը ուրիշ ձեռնարկատերերի հետ հիմնադրել է «Սյաոնեյ» զանգվածային սոցիալական ցանցը, որը հետագայում հայտնի է դարձել «Renren» անունով։ Ցանցն ունի Ֆեյսբուքի նման ինտերֆեյս։

2007 թվականին Վան Սինը հիմնադրել է «Ֆանյֆոու» ընկերությունը, որը Թվիթթերը պատճենող միկրոբլոգային ցանց է։ Ավելի ուշ նա հեռացել է ամերիկյան համակարգերի կլոնավորումից և զբաղվում էր սեփական նորարարություններով։ 2010 թվականին նա հիմնադրել է «Մեյտուան» ցանցը, որը նախատեսված էր ապրանքների և ծառայությունների պատվերների և առաքումների զանգվածային կազմակերպման համար։ Ցանցը մեծ ճանաչում է ձեռք բերել հատկապես մանրածախ առևտրի, ռեստորաններում ուտելիք պատվիրելու, ապրանքների պատվերների և այլ ծառայությունների համար։ Ցանցում վճարումն անմիջապես կատարվում էր բջջային հեռախոսների և QR-կոդերի միջոցով։ Վճարման համար ընդունվում էին նաև շատ փոքր գումարներ՝ մեկ յուանից պակաս։

Ըստ «Ֆորբս» ամսագրի՝ Վան Սինը Չինաստանի ամենաազդեցիկ տնտեսագետների շարքում զբաղեցնում է երրորդ տեղը։

## Ծանոթագրություններ

Կատեգորիա:Միլիարդատերեր
Կատեգորիա:Չինացի գործարարներ
Ռայան Հոլիդեյ

**Ռայան Հոլիդեյ** () (), ամերիկացի մարքեթոլոգ։

## Կենսագրություն
19 տարեկանում թողնելով քոլեջը՝ Հոլիդեյը սկսել է իր պրոֆեսիոնալ գործունեությունը։ Նա աշխատել է *Tucker Max* ընկերությունում, որտեղ մի շարք սկանդալային հնարքներ է կազմակերպել ԶԼՄ-ներում, այդ թվում՝ ֆիլմի թողարկման շրջանակներում Մաքսի աշխատանքի բոյկոտը։ 2009 թվականին Հոլիդեյը աշխատել է «Իշխանության 48 օրենք» գրքի հեղինակ Ռոբերտ Գրինի հետ՝ նրա «50-րդ օրենք» բեսթսելերի շուրջ (''New York Times''-ում)։ Նա եղել է «American Apparel»-ի մարքեթինգի գծով տնօրեն և հիմնադիր Դով Չարնիի խորհրդականը։ 2014 թվականի հոկտեմբերին լքել է ընկերությունը։ Նա պատասխանատու էր լրատվամիջոցների հետ մի շարք հնարքների համար և շատ էր գրում մեդիա մանիպուլյացիաների թեմայով։

## Գրական գործունեություն
Հոլիդեյը մի քանի գրքի հեղինակ է, որոնց մեծ մասը թարգմանվել է ռուսերեն։ Նա գրել է նաև *[[Forbes]]*-ի, *Fast Company*-ի, *The Huffington Post*-ի, *The Columbia Journalism Review*-ի, *[[The Guardian]]*-ի, *Thought Catalog*-ի, *Medium*-ի և *New York Observer*-ի համար։

2012 թվականի հուլիսին հրատարակել է իր առաջին գիրքը՝ *«Հավատացեք ինձ, ես ստում եմ. մեդիա մանիպուլյատորի խոստովանություն»*։ Գրքում փորձ է արվում բացահայտել առցանց լրագրության գործող համակարգում առկա թերությունները։ Այն դեբյուտավորվել է *Wall Street Journal*-ի բեսթսելերների ցանկում։

2014 թվականի փետրվարին Հոլիդեյը նշանակվել է *New York Observer*-ի «Բիզնես և տեխնոլոգիաներ» բաժնի գլխավոր խմբագիր։

Հոլիդեյի երրորդ գիրքը՝ *«Խոչընդոտը որպես ուղի»* () հրատարակվել է 2014 թվականի մայիսի 1-ին ԱՄՆ-ում։ Գիրքը հիմնված է խոչընդոտները որպես հնարավորություններ ներկայացնելու ստատիկ վարժության վրա։ Գրքի ամերիկյան հրատարակությունը վաճառվել է ավելի քան 230 000 տպաքանակով։ Ռուսերենում նաև հայտնի է «Ինչպես են լուծում խնդիրները ուժեղ մարդիկ» թարգմանությամբ։

2016 թվականին Հոլիդեյը թողարկել է չորրորդ գիրքը՝ *«Էգոն թշնամի է»*, որում որպես թեմատիկ հետազոտություններ ներկայացվում են տարբեր պատմական անձնավորություններ՝ ցույց տալու համար, թե որքան է էգոիզմը վնասում անձնական երջանկությանն ու հաջողությանը, և հինգերորդը՝ «Ստոիցիզմ ամեն օր», որը ստոիցիզմի մեջբերումներով օրաթերթ է։

Նրա վերջին գիրքը՝ *«Հանգստության ուժը»,* լույս է տեսել 2019 թվականի հոկտեմբերին ԱՄՆ-ում։ Գիրքը կյանքի նկատմամբ հավասարակշռված մոտեցում է, «աղմուկի» քանակի սահմանափակում։ Հիմնականում նկատի ունենալով ստոիցիզմը՝ հեղինակն անդրադարձել է նաև բուդդայականությանը, կոնֆուցիականությանը, դաոսականությանը, ինչպես նաև աբրահամյան կրոններին։

## Անձնական կյանք
Ռայանն ամուսնացած է, ունի տղա։ Ապրում է Օստին քաղաքում։ Ռայանը աթեիստ է։

Դեմ է եղել Թրամփին, 2016 և 2020 թվականներին նամակներ է գրել հորը, որտեղ վերջինս պնդել է չքվեարկել նրա օգտին։ 2020 թվականի ընտրություններում աջակցել է Ջո Բայդենին։

## Ծանոթագրություններ

Կատեգորիա:21-րդ դարի ամերիկացի գրողներ
Կատեգորիա:ԱՄՆ-ի համալսարանների շրջանավարտներ
Կատեգորիա:Ամերիկացի աթեիստներ
Կատեգորիա:Ամերիկացի գործարարներ
Կատեգորիա:Ամերիկացի գրողներ
Կատեգորիա:Ամերիկացի տղամարդ գրողներ
Նեմիր Քիրդար

**Նեմիր Քիրդար** (), իրաքցի ձեռնարկատեր և ֆինանսիստ, *[[Investcorp]]* ներդրումային ընկերության ղեկավարը ($41 միլիարդ ակտիվ)։ Ապրում է Լոնդոնում։

## Կենսագրություն
Քիրդարը ծնվել է Քիրքուրքում։ Նրա ընտանիքը ուշ Օսմանյան կայսրությունում և միջպատերազմյան շրջանում ունեցել է որոշակի քաղաքական կշիռ։ Իրաքում տեղի ունեցած ռազմական հեղաշրջումը տապալել է միապետությունը, և Քիրդարը փախել է ԱՄՆ։ Արտասահման գնալու համար նա ստիպված է եղել փաթաթվել գորգի մեջ, որը բարձվել է բեռնատարի վրա։ 1960 թվականին նա վերադարձել է հայրենիք, սակայն  Բաասյան հեղաշրջումից հետո նորից լքել է երկիրը։

Քիրդարը ավարտել է Կալիֆոռնիայի Խաղաղօվկիանոսյան համալսարանի տնտեսագիտության ֆակուլտետը, ունի Նյու Յորքի Ֆորդհեմի համալսարանի բիզնեսի կառավարման մագիստրոսի աստիճան։ Անցել է նաև բարձրագույն կառավարման ծրագիր Հարվարդի բիզնես դպրոցում։ Քիրդարն ունի մի շարք բուհերի, այդ թվում՝ Ջորջթաունի համալսարանի գիտությունների դոկտորի աստիճան։

Քիրդարի բանկային գործունեությունը սկսվել է 1969 թվականին Նյու Յորքում, որտեղ նա զբաղվում էր վարկավորմամբ։ Երկու տարի անց նա աշխատանքի է անցել *Allied Bank International*-ի Հարավարևելյան Ասիայի և Ճապոնիայի ստորաբաժանումում։ 1974 թվականին նա դարձել է Նյու Յորքի *Chase Manhattan* բանկի փոխնախագահ։ 1976-1981 թվականներին Քիրդարը ղեկավարել է բանկի տարածաշրջանային ցանցը Պարսից ծոցում։

1982 թվականին նա հիմնել է *Investcorp* ներդրումային հիմնադրամը, որը մասնագիտացած է համաշխարհային կապիտալ ներդրումների մեջ։ Մասնավորապես, ընկերության գործունեության շրջանակը ներառում է մասնավոր ներդրումներ, հեջ ֆոնդեր, անշարժ գույք, ներդրումներ տեխնոլոգիայի ոլորտում։

## Կարողություն
Քիրդարի ֆինանսական կարողությունը գնահատվում է ավելի քան 1 միլիարդ դոլար։

2005 թվականին նա զբաղեցրել է 206-րդ տեղը ամենահարուստ բրիտանացիների ցանկում։ Իսկ 2009 թվականին տաբլոիդները նրան դասել են աշխարհի ամենաազդեցիկ արաբների 26-րդ հորիզոնականում։

## Ծանոթագրություններ
Շուվալան

**Շուվալան** (), քաղաքային բնակավայր Ադրբեջանում, Գյուղաքաղաք Բաքվի Խազարի շրջանում։ Նրա տարածքը կազմում է 33,27 կմ2։

## Պատմություն
Շուվալանը Բաքվի 32 գյուղերից և այդ թվում ՝ Խազարի շրջանի 11 վարչական բաժանմունքներից մեկն է։ «Շուվալան» բառն առաջացել է այս վայրի աշխարհագրական պայմանների հետ կապված։ Պարսկերեն «շիվ» նշանակում է վայրէջք, իսկ «լան»՝ տարածք։

## Մշակույթ
### Կրթություն
Բնակավայրում գործում է 7 միջնակարգ դպրոց։ Ծովի մոտ գործում են նաև ամառային ճամբարներ երեխաների համար։ Բնակավայրում գտնվող նորակառույց Մշակույթի պալատում գործում են մանկական խմբակներ։

## Բնակչություն
Բնակչությունը 19482-ից ավելի է։

## Տնտեսություն
Այստեղ գործում է Շուվալանի ալյումինի գործարանը։

## Հայտնի բնակիչներ
* Աշրաֆ Աշրաֆզադե (1940—1973) — ադրբեջանցի երաժիշտ - կլառնետահար։

## Ծանոթագրություններ
Երեկոյան լաբիրինթոս

«**Երեկոյան լաբիրինթոս**» (), խորհրդային էքսցենտրիկ երգիծական կինոկատակերգություն, որը նկարահանել է ռեժիսոր Վիկտոր Բուշմելյովը 1980 թվականին։

## Սյուժեն
Շեֆը (Վլադիմիր Բասով) և նրա ենթակա Ալեքսեևը (Վիկտոր Իլիչյով) մշակել են ատրակցիոն՝ 3 ժամ 18 րոպե «թափառման հաշվարկային ժամանակով» երկաթբետոնե լաբիրինթոս և փակուղիներում ուսուցողական գրառումներով։ «Գլավատրակցիոնի» պետի մոտ նախագիծը «առաջ մղելու» նպատակով գնալով մարզկենտրոն և բնակություն հաստատելով տարբեր վայրերում (Ալեքսեևը՝ հարազատների մոտ, իսկ պետը՝ հյուրանոցում, որն ինքը նրանց համար դառնում է «երեկոյան լաբիրինթոս»)՝ նրանք բազում զավեշտական իրավիճակներ և անհեթեթ արկածներ են վերապրում։ Տիպիկ խորհրդային հյուրանոցում իրարանցում է սկսվում, բայց, ի վերջո, յուրաքանչյուրն ստանում է  այն, ինչ փնտրում է։

## Գլխավոր դերերում
* Վլադիմիր Բասով – *շեֆ
* Վիկտոր Իլիչյով – *Նիկոլայ Պոտապովիչ Ալեքսեև
* Տատյանա Վասիլևա – *Էլեոնորա Վասիլևնա, քարտուղարուհի
* Ալեքսանդր Լազարև – *պետ
* Վալենտինա Տալիզինա – *Աննա Անատոլևնա, հերթապահ 4-րդ հարկում
* Նիկոլայ Պարֆյոնով – *հանդերձապան

## Դերերում
* Տատյանա Նովիցկայա – *երգչուհի ռեստորանում
* Ալեքսանդր Պաշուտին – *մատուցող
* Գեորգի Սվետլանի – *լիֆտավոր (հնչյունավորել է Գեորգի Միլյարը)
* Միխայիլ Կոկշենով – *Ֆեդյա, դռնապան
* Լև Պոլյակով – *մետրդոտել
* Գալինա Սեմյոնովա – *թավջութակահար № 915-ից
* Անատոլի Օբուխով – *բնակիչ, որը դուրս է գալիս վերելակից

*'Դրվագներում*'

* Ելենա Վոլսկայա – *հերթապահ 9-րդ հարկում
* Վադիմ Զախարչենկո – *սենյակի հարևան № 414-ից
* Վ. Իսաև – *սպիտակեղենի բեռնակիր
* Ռադներ Մուրատով – *սպիտակեղենի բեռնակիր
* Վ. Տյուրեմնով
* Վալենտինա Ուշակովա – *ռեստորանի այցելու (լուսագրերում նշված չէ)
* Ալեքսանդրա Դանիլովա – ''հավաքարար հարկում (լուսագրերում նշված չէ)

## Նկարահանող խումբ
* Սցենարի հեղինակ՝ Գեորգի Նիկոլաև
* Բեմադրող ռեժիսոր՝ Բորիս Բուշմելյով
* Բեմադրող օպերատոր՝ Մարկ Դյատլով
* Բեմադրող նկարիչ՝ Էլեոնորա Նեմեչեկ
* Կոմպոզիտոր՝ Գեորգի Գարանյան
* Հնչյունային օպերատոր՝ Ի. Ստուլովա
* Դիրիժոր՝ Գեորգի Գարանյան
* Երգերի տեքստի հեղինակ՝ Գեորգի Նիոկլաև
* Ռեժիսոր՝ Լ. Պրիլուցկայա
* Օպերատոր՝ Ս. Կուբլանովսկի
* Մոնտաժող՝ է. Տոբակ
* Գրիմարար՝ Ի. Կիրեևա
* Համակցված նկարահանումներ․
** Օպերատոր՝ Գ. Շիմկովիչ
** Նկարիչ՝ Օ. Նեֆյոդովա
* Ծմբագիր՝ Լ. Կորոլյովա
* Ֆիլմի տնօրեն՝ Վալերի Մալկով

## Ծանոթագրություններ

## Արտաքին հղումներ
* «Երեկոյան լաբիրինթոս»
* Два любимых талисмана «Мосфильма»: Незаметные герои самых известных советских кинокартин.
* Виктор Ильичев и Татьяна Васильева в комедии «Вечерний лабиринт».

Կատեգորիա:1980 ֆիլմեր
Կատեգորիա:1980-ականների ռուսերեն ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Լոքի լեռնանցք

**Լոքի լեռնանցք**, գտնվում է Վիրահայոց լեռնաշղթայի կենտրոնական մասում, Լոք լեռնագագաթից 3 կմ արևմուտք, Արծնի գյուղից հյուսիս, 1838 մ բարձրության վրա։ Ձմռանը փակվում է, ունի տեղական նշանակություն։

Հայաստանի Լոռու մարզի Տաշիրի տարածաշրջանը կապում է Վրաստանի Բոլնիսի շրջանի հետ։

## Ծանոթագրություններ

Կատեգորիա:Լեռնանցքներ այբբենական կարգով
Կատեգորիա:Հայաստանի լեռնանցքներ
Կատեգորիա:Լոռու մարզի լեռնագրություն
Լրիվ կորություն

**Լրիվ կորություն**, գաուսյան կորություն, մակերևույթի որևէ կետում գլխավոր կորությունների արտադրյալ։ Որոշվում է K=\frac{LN-M^2}{EG-F^2} բանաձևով, որտեղ E, F, G-ն և L, M, N-ը համապատասխանաբար մակերևույթի առաջին և երկրորդ քառակուսային ձևերի գործակիցներն են։

Մակերևույթի կետերը դասակարգվում են ըստ K-ի նշանի, կետը կոչվում է էլիպսային, պարաբոլային, հիպերբոլային, եթե համապատասխանաբար K>0, K= 0, և գլխավոր կորություններից մեկը զրո չէ, K դեպքում մակերևույթը կարելի է փռել (գոնե լոկալ իմաստով) հարթության վրա և ընդհակառակը։ Լրիվ կորությունը չի փոխվում մակերևույթի ծռման, այսինքն այնպիսի դեֆորմացման ժամանակ, երբ պահպանվում են երկարությունները։

Կատեգորիա:Դիֆերենցիալ երկրաչափություն
Սուրճի սեղան

**Սուրճի սեղան**, թեյի, փոքր ցածր սեղան, որը սովորաբար դրվում է բազմոցի կամ բազկաթոռների դիմաց հյուրասենյակում, սրահում՝ ինտերիերի ձևավորման և գրքերի, ամսագրերի, թերթերի, սննդի և խմիչքների ժամանակավոր տեղադրման համար։

## Օգտագործում
աջից|thumb|Սուրճի սեղան ճապոնական ոճով
Ըստ Միջպետական չափանիշի սուրճի սեղաններն օգտագործվում են հանգստի գոտու ձևավորման համար, սակայն դրանք կարող են օգտագործվել նաև այցելուների ընդունելության համար։ Երբեմն նման սեղանն օգտագործվում է փոքրիկ ճաշասենյակ կազմակերպելու համար, քանի որ սեղանը թույլ է տալիս վրան տեղադրել սպասք և դանակ-պատառաքաղ, չնայած ցածր բարձրությանը, փոքրությանը և սեղանի շուրջը սպառողների գտնվելու վայրը աթոռների կամ բազմոցների վրա սահմանափակում են դրա գործառությունը որպես ճաշասենյակի կահույք։ Նման սեղաններով սովորաբար մատուցում են սուրճ, թեյ, գինով թեթև նախուտեստներ։

Սուրճի սեղանների տարածումն ազդել է գրքի դիզայնի և գրքի շուկայի վրա. հատուկ հյուրերի համար, որոնք տերերին սպասում են սուրճի սեղանի շուրջ, հորինվել են այսպես կոչված «սուրճի սեղանների համար գրքեր» (), կոշտ կազմով ալբոմային ֆորմատի հարուստ պատկերազարդ գրքեր, որոնք որպես կանոն ունեն ժամանցային-աշխարհիկ բովանդակություն։

## Պատմություն
[320px|աջից|[Ջեյմս Թիսո, 1874]]
thumb|
Սուրճի սեղաններն առաջին անգամ պատրաստվել են Եվրոպայում 18-րդ դարում։ Որոշ պատմաբանների կարծիքով՝ առաջին անգամ նման սեղան է հորինել Վիլյամ Գուդվինը (E. W. Godwin) 1868 թվականին։ Այդ մոդելի առաջին սուրճի սեղանները պատրաստվել են մեծ քանակությամբ «William Watt» և «Collinson and Lock» ֆիրմաների կողմից, սակայն դեռևս բավականին բարձր են եղել։ Սուրճի սեղանի հետագա երկարացումն ու բարձրության նվազեցումը կապված են արևելյան ազդեցության հետ։ 20-րդ դարի սկզբում Անգլիայում հայտնի դարձան թուրքական պարտեզի թեյի սեղանները և ճապոնական ցածր «կոտացու» սեղանները։

## Ծանոթագրություններ

## Գրականություն
* Alexander Payne, James Zemaitis. The Coffee Table Coffee Table Book.  Black Dog, 2003. 208 с. 
* Attfield, Judy. Design as a practice of Modernity։ A Case for the Study of the Coffee Table in the Mid-Century Domestic Interior // Journal of Material Culture 2.3 (1997)։ 267-289 

## Արտաքին հղումներ
* 

Կատեգորիա:Կահույք
Նավթի արտահոսք Վենտանիլայում

**Նավթի արտահոսք Վենտանիլայում**, խոշոր բնապահպանական աղետ է, որը սկսվել է 2022 թվականի հունվարի 15-ին Պերուի նավահանգստային  քաղաք Կալաոյի Վենտանիլա շրջանում։ Նավթի արտահոսք է տեղի ունեցել «Մարե Դորիկում» (Mare Doricum) նավի բեռնաթափման ժամանակ, որը պատկանում է իսպանական «Ռեպսոլ» (Repsol) նավթագազային ընկերությանը։ Ընկերությունը հայտարարել է, որ արտահոսքը տեղի է ունեցել Հունգա-Տոնգա-Հունգա-Հաապայ հրաբխի ժայթքման հետևանքով առաջացած բարձր ալիքների պատճառով։

## Իրադարձություններ
Արտահոսքը տեղի է ունեցել 2022 թվականի հունվարի 15-ին Լա Պամպիլա ( La Pampilla) նավթավերամշակման գործարանում, որը շահագործում է «Ռեպսոլ» ընկորության դուստր ձեռնարկությունը՝ «Repsol del Perú S.A.C.»-ը։ Սկզբում «Ռեպսոլ»-ը հայտարարել է, որ ընդամենը 7 գալոն նավթ է թափվել, սակայն առավոտյան պարզվել է, որ մոտ 6000 բարել է թափվել։

Հունվարի 25-ին Պերուի ռազմածովային ուժերը հայտնել են Լա Պամպիլա գործարանի նույն՝ թիվ 2 տերմինալում նավթի երկրորդ արտահոսքի հայտնաբերման մասին, ինչի մասին «Ռեպսոլ»-ը չէր հայտնել։ Թափվել է 8 բարել նավթ։ Ըստ հետազոտության այս արտահոսքը տեղի է ունեցել հունվարի 24-ին։ «Ռեպսոլ»-ը հայտարարել է, որ դա «մնացորդների վերահսկվող արտանետում էր»։

Պերուի շրջակա միջավայրի նախարար Ռուբեն Ռամիրեսը ասել է, որ «Ռեպսոլ»-ը անմիջապես Պերուի կառավարությանը չի հայտնել, որ 11,9 հազար բարել նավթ է լցվել օվկիանոս, ինչի համար ընկերությունը կվճարի տուգանք՝ մինչև 138 միլիոն պերուական սոլ

## Անդրադարձ
Պերուն 90-օրյա բնապահպանական արտակարգ իրավիճակ է հայտարարել։ Պերուի դատախազությունը հետաքննություն է սկսել վթարի վերաբերյալ։ «Ռեպսոլ»-ը պնդում է, որ ոչ Պերուի կառավարությունը, ոչ նավատորմը ցունամիի նախազգուշացում չեն տվել Պերուի ափին, ուստի կազմակերպությունը իր գործունեությունը չի դադարեցրել։

## Ծանոթագրություններ

Կատեգորիա:2022 Պերուում
Կատեգորիա:Բնապահպանություն
Կապյան խևահավ

**Կապյան խևահավը** () խոլահավերի ընտանիքին պատկանող թռչնատեսակ է։ Մոտ է ավստրալիական խևահավին, որից այն քիչ է տարբերվում է։

## Նկարագրություն
Խոշոր թռչուն է՝ սև-սպիտակ փետրավորությամբ։ Կտուցը գունատ-կապույտ է։ Հասուն առանձնյակների մարմնի երկարությունը 84-94 սմ է, թևերի բացվածքը՝ 171-185 սմ, քաշը՝ մոտ 2,6 կգ։ Սուզվելիս թռչունը ջրի մեջ է մտնում 40-ից 120 կմ/ժ արագությամբ՝ կախված թռիչքի բարձրությունից։

## Վարքագիծ
Զույգերը կարող են միասին մնալ մի քանի տարի։ Բնում թռչունները կատարում են ողջույնի յուրօրինակ ծեսեր։ Կապյան խևահավերը սնվում են ձկներով՝ դրանց որսալու համար զգալի բարձրությունից սուզվելով ծովը։

## Կարգավիճակը և տարածվածությունը
Բնական տարածագոտին է Անգոլան, Մոզամբիկը, Նամիբիան, Հարավային Աֆրիկան։

Վտանգված տեսակ է, ԲՊՄՄ-ի կարմիր ցուցակում է, կանգնած անհետացման շատ բարձր վտանգի առաջ)։

### Չվահյուր
Կան մի շարք չհաստատված պատմական դեպքեր և մեկ ոչ վատ փաստագրված դեպք, որի համաձայն կապյան խևնհավին հանդիպել են Հյուսիսային Ատլանտիկայում։
Պատկեր:Cape Gannet - Morus capensis.JPG
Պատկեր:Cape Gannet - Morus capensis in flight.JPG
Պատկեր:Morus capensis MHNT.ZOO.2010.11.45.11.jpg|Կապյան խևահավի ձուն


## Ծանոթագրություններ

## Լրացուցիչ գրականություն
* Crawford (1997). Cape Gannet. In։ *The Atlas of Southern African Birds* Vol. 1։ Non-passerines. Harrison, J. A. Allan, D. G., Underhill. L. G., Herremans, M., Tree, A.J., Parker, V. & Brown, C.J. (eds), pp.&nbsp;28–29. BirdLife South Africa, Johannesburg.
* du Toit, M. & Cooper, J. (2002). Cape Gannet. In։ *Proposal for inclusion of species in Annex 2 of the Agreement on the Conservation of African-Eurasian Migratory Waterbirds ([[AEWA]], an agreement under UNEP/CMS)*. Avian Demography Unit, Cape Town.

## Արտաքին հղումներ
* Species factsheet — BirdLife International.
* Species text — *[[Southern African Bird Atlas Project|The Atlas of Southern African Birds]]*.
* Fact sheet — Avian Demography Unit, University of Cape Town.
* Fact file with images and movies — ARKive.
* «Beak protects during dives»  — Ask Nature.
* «Spinning makes safe dive»  — Ask Nature.
* Cape gannet — Species text in *The Atlas of Southern African Birds*.

Կատեգորիա:Աֆրիկայի թռչուններ
Կատեգորիա:Խևահավեր
Կատեգորիա:Վտանգված տեսակներ
Կարմրաոտ խոլահավ

**Կարմրաոտ խոլահավը** () խոլահավերի ցեղի թռչուն է։

## Նկարագրություն
Տեսակի փետուրների գույնավորումը սպիտակ է, բաց մոխրագույն կամ բաց դարչնագույն, թաթերը կարմրավուն են, թաղանթավոր, կտուցը՝ երկնագույն (բաց կապույտ)։ Թևի հետևի եզրը սև է։ Կարմրաոտ խոլահավի մարմնի երկարությունը մոտ 70 սմ է, թևերի բացվածքը՝ մոտ 1,5 մ։ Երիտասարդ կարմրաոտ խոլահավերը նման են դարչնագույն եղբայրակիցներին։

## Տարածվածություն և կենսակերպ
Տեսակը սովորաբար ապրում է Խաղաղ օվկիանոսում, մեծ գաղութները հանդիպում են Տոբագո կղզում։ Բնադրում է հիմնականում Խաղաղ օվկիանոսի արևադարձային կղզիներում, ավելի հազվադեպ՝ Հնդկական և Ատլանտյան օվկիանոսի կղզիներում։ Բները փայտիկներից են սարքում թփերի մեջ, սովորաբար ածում են մեկ ձու, որին թուխս են նստում մոտ 45 օր։ Հասուն առանձնակներ նկատվել են հարավում ընդհուպ մինչև Թաթարական նեղուցը և Կուրիլյան լեռնաշղթայի հարավում։

Հիմնական սնունդն է մանր ձկները ու կաղամարնները։

## Ենթատեսակներ
Թռչնաբանների միջազգային միությունն առանձնացնում է երեք ենթատեսակ.

* Արևելյան կարմրաոտ խոլահավ (*Sula sula rubripes*)
* *Sula sula sula*
* *Sula sula websteri*

## Լուսանկարներ

Sula sula by Gregg Yan 02.jpg
Red Footed Boobies (5295759020).jpg
BoobyFaceRedFeet.jpg
Red-footed Booby RWD4.jpg
Sula sula MHNT.ZOO.2010.11.45.9.jpg|Կարմրաոտ խոլահավի ձուն (Թուլուզի թանգարան)


## Ծանոթագրություններ

## Հղումներ
* Ռուսաստանի ողնաշարավորները
* ADW: Sula sula: Տեղեկություն

Կատեգորիա:Խոլահավեր
Կատեգորիա:Չվտանգված տեսակներ
Պերուական խոլահավ

**Պերուական խոլահավ** (),  խոլահավերի տեսակ։ Պերուական հոսանքի էնդեմիկ է, կարևոր գիշատիչ է իր կենսացենոզում։ Պերուական ծովափի ամենաբազմաթիվ թռչունն է։ 20-րդ դարի կեսին պերուական խոլահավի թվաքանակը հասավ 3 միլիոն առանձնակի։ Բուգենվիլի ձկնկուլից հետո գուանոյի երկրորդ ամենակարևոր արտադրողն է բոլոր ծովաթռչունների միջև։

## Նկարագրություն
Սավառնող թռչունի վերին մասերը դարչնագույն են, իսկ ստորինը՝ սպիտակ։ Կտուցը երկար է, մոխրագույն, գլուխը՝ սպիտակ։

Էգերը, որպես կանոն, ավելի խոշոր են, քան արական սեռի ներկայացուցիչները. նրանց մարմինը միջինում 19%-ով ավելի ծանր է, իսկ թևերը՝ 4%-ով մեծ։

## Տաքսոնոմիա
Պերուական խոլահավերի ենթատեսակներ չկան, սակայն տեսակների որոշ ներկայացուցիչներ հիբրիդացվում են կապտաոտ խոլահավերի հետ։

## Տարածվածություն և կենսակերպ
Գաղութները բնադրում են ավազոտ հարթավայրում, որտեղ բոլոր կողմերից քամիներ են փչում, ինչը նրանց բներին թույլ է տալիս մնալ մոտավորապես 28&nbsp;°C-ից 38&nbsp;°C ջերմաստիճանի միջակայքում։

## Վարքագիծ
ձախից|մինի| Գուանոյից և հողից պատրաստված պերուական խոլահավի բույնը
Թռչնի սննդակարգի հիմքը կազմում է պերուական անձրուկը։ Սնվում են նաև թյունիկով և այլ սննդով։ Որսն անում են Պերուական հոսանքի սառը ջրերում։

Պերուական խոլահավերը սուզորդներ են՝ սուզվելու համեմատաբար կարճ ժամանակով՝ 3,1–3,4 վայրկյան։ Սուզումները տևում են մինչև 15 վայրկյան։ Սուզման միջին խորությունը 2,3–4,3 մետր է, դրանք համեմատաբար ոչ խորը սուզվող թռչուններ են։

Կերը փնտրում ափին բավականին մոտ, սովորաբար իրենց բներից 5 կմ-ից պակաս հեռավորության վրա, սակայն նրանց տեսել են ափից մինչև 40 կմ հեռավորության վրա։ Նրանց կեր որոնելու ճամփորդությունները տևում են ընդամենը մի քանի ժամ, ինչը կարճ է՝ համեմատած այլ նման ծովային թռչունների հետ, որոնք կեր փնտրելու համար կարող են մի քանի օր անցկացնել ծովում։ Դա խոսում է այն մասին, որ պերուական խոլահավերը կեր որոնելիս նախընտրում են չհեռանալ իրենց գաղութից։

Պերուական խոլահավի միջին արագությունը մոտավորապես 44 կմ/ժ է, սակայն նրանք կարող են թռչել մինչև 139 կմ/ժ արագությամբ։

## Բազմացում
Բազմանում են ամբողջ տարվա ընթացքում, սակայն հիմնական բազմացման սեզոնը տեղի է ունենում հարավային գարուն-ամառ ժամանակահատվածում (սեպտեմբեր-մարտ)։ Զույգերը կարող են տարվա ընթացքում երկրորդ անգամ փորձել բազմանալ՝ կախված սննդի առկայությունից։ Ձվերի քանակը տատանվում է մեկից մինչև չորս ձու, բայց ամենից հաճախ 2-3 ձու են ածում։ Ձվերը գունատ-կապույտ են։ Ե՛վ էգ, և՛ արու ծնողները թուխս են նստում 4-ից 5 շաբաթ։ Ձագերը մեծանում են մոտավորապես 3 ամսում։ Ի թիվս այլ փոփոխականների, բազմացման հաջողությունը կախված է սննդի առկայությունից և կապված է գաղութի գտնվելու վայրից, դրա չափից և բուծման ժամանակից։

## Ծանոթագրություններ

## Արտաքին հղումներ
* Պերուական խոլահավը Internet Bird Collection-ում
* Նամականիշեր ։
* Լուսանկարներ  VIREO-ում։

Կատեգորիա:Խոլահավեր
Կատեգորիա:Հարավային Ամերիկայի թռչուններ
Կատեգորիա:Չվտանգված տեսակներ
Լույսի գազապարպման աղբյուրներ

**Լույսի գազապարպման աղբյուրներ**, սարքեր, որտեղ էլեկտրական էներգիան փոխակերպվում է օպտիկական ճառագայթման, երբ էլեկտրական հոսանքն անցնում է շոգենման վիճակում գտնվող գազերով կամ այլ նյութերով (օրինակ, սնդիկով)։ Լույսի գազապարպման աղբյուրները գլանաձև, գնդաձև կամ այլ ձևի ապակե, խեցե կամ մետաղե անոթներ են (վերջին երկուսը՝ պատուհանով), որոնք պարունակում են գազ, երբեմն նաև որոշ քանակության մետաղ կամ այլ նյութ (օրինակ, հալոիդային աղ)։ Անոթում հերմետիկորեն ներզոդված են էլեկտրոդներ, որոնց միջև և կատարվում է պարպումը։ Կան նաև այնպիսի Լույսի գազապարպման աղբյուրներ, որոնք աշխատում են բաց մթնոլորտում կամ գազի հոսքում։ Տարբերում են գազալուսային լամպեր (ճառագայթումը կատարվում է գրգռված ատոմներով, մոլեկուլներով, վերամիավորող իոններով ու էլեկտրոններով), լյումինեսցենտային լամպեր (ճառագայթման աղբյուրն են լյումինաֆորները), էլեկտրոդալուսային լամպեր (ճառագայթումը կատարվում է պարպմամբ տաքացված էլեկտրոդներով)։ Լույսի գազապարպման աղբյուրների մեծ մասում օգտագործվում է աղեղային պարպման դրական սյան ճառագայթումը (քիչ է օգտագործվում մարմանդ պարպումը, օրինակ, գազալուսային խողովակներում)։ Աղեղային պարպման լամպերը լինում են ցածր (10–3 մմ սնդ. ս.), բարձր (0,2–15 մթն) և գերբարձր (20–100 մթն և ավելի) ճնշմամբ։

Լույսի գազապարպման աղբյուրները կիրառվում են ընդհանուր լուսավորման, ճառագայթահարման, ազդանշանման և այլ նպատակներով։ Ընդհանուր լուսավորման համար կարևոր են լամպերի բարձր լուսատվությունը, գույնը, շահագործման պարզությունը և հուսալիությունը։ Այս նպատակով առավել շատ օգտագործվում են լյումինեսցենտային լամպերը, որոնց լուսատվությունը հասնում է մինչև 80 լմ/վտ, ծառայության ժամկետը՝ մինչև 10 հզ. և ավելի ժ։ Մերձքաղաքային ավտոուղիների լուսավորման համար կիրառվում են ցածր ճնշման նատրիումային լամպեր, որոնց լուսատվությունը հասնում է մինչև 140 լմ/վտ։ Փողոցային լուսավորման համար կիրառվում են բարձր ճնշման սնդիկային լամպեր։ Հատուկ նպատակների համար կարևոր են Լույսի գազապարպման աղբյուրների այնպիսի բնութագրերը, ինչպիսիք են պայծառությունը և գույնը (օրինակ, կինոսարքավորումների համար օգտագործվող գերբարձր ճնշման քսենոնային լամպերը։ Լամպերի անոթների համար նոր բարձրջերմաստիճանային և քիմիապես կայուն նյութերի մշակումը և տեխնոլոգիայի զարգացումը Լույսի գազապարպման աղբյուրների հեռանկարային զարգացման և կիրառման նոր ուղիներ բացեցին, օրինակ, թալիումի, նատրիումի և ինդիումի յոդիդների հավելումով սնդիկային լամպերը ունեն 80–95 լմ/վտ լուսատվության և լավ գունահաղորդում։ Բարձր ճնշման նատրիումային լամպերում լուսատվությունը հասնում է մինչև 100–120 լմ/վտ։

## Գրականություն
* Рохлин, Г. Н.,  Газоразрядные источники света, М., 1966

Կատեգորիա:Լույսի աղբյուրներ
Լուսավորվածություն

**Լուսավորվածություն** օպտիկայում, տվյալ մակերևույթի վրա ընկնող ճառագայթման հոսքի մակերևութային խտությունը. E=\frac{\Phi}{S} (\Phi–ն լուսային հոսքն է, S–ը՝ լուսավորվող մակերևույթի մակերեսը)։

Եթե լույսի աղբյուրի չափերը փոքր են մինչև լուսավորվող մակերևույթը եղած r հեռավորության համեմատությամբ, ապա լուսավորվածությունը որոշվում է E=\frac{Icos \alpha}{r^2}  առնչությամբ (I-ն աղբյուրի լույսի ուժն է, \alpha-ն՝ լուսային ճառագայթի անկման անկյունը)։ Լուսային հոսքի անհավասարաչափ բախշման դեպքում E=\frac{d\Phi}{dS}, որտեղ d\Phi–ն մակերևույթի dS տարրի վրա ընկնող տարրական հոսքն է։

Լուսավորվածության չափման միավորներն են լյուքսը (լք) և ֆոտը. 1 ֆոտը=10^4 լք։

Կատեգորիա:Օպտիկա
Կատեգորիա:Լուսաչափություն
Էլենա Ցագրինու

**Էլենա Ցագրինու** (, ), հույն երգչուհի, որը 2021 թվականին «El Diablo» երգով ներկայացրել է Կիպրոսը Եվրատեսիլ 2021 երգի մրցույթում, որը տեղի է ունեցել Նիդերլանդների Ռոտերդամ քաղաքում։

## Կենսագրություն
Ծնվել է Աթենքում 1994 թվականի նոյեմբերի 16-ին։ 14 տարեկանում մասնակցել է «Greece Got Talent» հեռուստաերաժշտական մրցույթին՝ հասնելով կիսաեզրափակիչ։ 2013 թվականին նա դարձել է «OtherView» խմբի մեներգչուհին։

2017 թվականին Էլենան սկսեց իր սոլո կարիերան՝ թողարկելով «Pame Ap' Tin Arhi» վերնագրով սինգլը, որը գրվել է Դիմիտրիս Կոնտոպուլոսի և Նիկոս Մորաիտիսի կողմից։

Բոլոր այս տարիների ընթացքում նա համագործակցել է բազմաթիվ այլ հայտնի հույն արտիստների հետ, ինչպիսիք են Կոնստանտինոս Արգիրոսը և Մելիսսան։

## Եվրատեսիլ 2021 երգի մրցույթ
2020 թվականի նոյեմբերի 5-ին կիպրական CyBC հեռուստաընկերությունը հաստատեց, որ Էլենան կներկայացնի Կիպրոսը Ռոտերդամում կայանալիք Եվրատեսիլ 2021 երգի մրցույթում «El Diablo» երգով։ Երգի հեղինակներն  են Թոմաս Ստենգաարդը, Ջիմի Թորնֆելդը, Լորել Բարքերը և Օքսան։

Երգչուհու համարի մեջ գերակշռում էր կարմիր գույնը, բեմի մեջտեղում կար հայելային կառույց, որը արտացոլում էր երգչուհուն մեջքից և բազմապատկում պարողների թիվը։ Երգի երկրորդ կեսին բեմի հետևում հայտնվում է «El Diablo» մակագրությունը, որի տառերը բոցավառվում են կրակով։

Եվրատեսիլի 1-ին կիսաեզրափակիչում Էլենան զբաղեցրեց 6-րդ տեղը և դուրս եկավ եզրափակիչ։ Եզրափակչում նա հանդես եկավ 1-ին համարով։ Ժյուրիի և հեռուստադիտողների քվեարկության արդյունքում նա զբաղեցրել է 16-րդ տեղը՝ հավաքելով 94 միավոր։ Երգչուհին ստացել է 12 վարկանիշ Ռուսաստանի և Հունաստանի հեռուստադիտողների կողմից։

## Սկավառակագրություն
### Ալբոմներ

### Սինգլներ

## Ծանոթագրություններ

Կատեգորիա:Եվրատեսիլ երգի մրցույթի մասնակիցներ
Դայոշ մալադյոժ

«**ДаЁшь молодЁжь!**», Ռուսական էսքիզային շոու СТС հեռուստաալիքից, պրոդյուսեր «Yellow, Black and White»։ Պատրաստված է «6 կադր» էսքիզի ստեղծողների կողմից, այն տարբերվում է նրանից մշտական կերպարների առկայությամբ։ Հրատարակվել է 2009-ից 2013 թվականներին։

2018 թվականի սեպտեմբերին տեղեկություն հայտնվեց СТС Медиа անցկացումի և Art Pictures Vision ստուդիայի պլանների մասին՝ նկարահանելու էսքիզկոմաի շարունակությունը։

## Նկարագրություն և ձևաչափ
Էսքիզային հաղորդում երիտասարդության, նրա տարբեր ենթամշակույթների (գոպնիկներ, ռաստամաններ, գոթեր, ուսանողներ և այլն), նրանց առօրյա խնդիրների մասին։ Այն ունի և՛ հատուկ սյուժետային կերպարներ, և՛ պարզապես դեպքեր երիտասարդների հետ։

Կատակները գրված են հեղինակների ստեղծագործական խմբի կողմից, որոնց մեծ մասը եկել է КВН-ից։ Այնուամենայնիվ, յուրաքանչյուրը կարող է առաջարկել գաղափարներ։ Պաշտոնական կայքում կա բաժին, որտեղ դուք կարող եք ուղարկել ձեր կատակը կամ  էսքիզաային սցենարը ծրագրի ղեկավարներին։

## Թողարկումներ

## Ծանոթագրությունենր

Կատեգորիա:ՍՏՍ
Թհիթ Նյաթ Հան

**Թհիթ Նյաթ Հան**|Thích Nhất Hạnh|釋一行, արտասանվում է։ , ), հայտնի է նաև որպես **Թիթ Նաթ Հան**, աշխարհիկ անունը՝ **Նգուեն Սյուան Բաո** (; ), բուդդայական Թհեն կամ վիետնամական Զեն վանական, Ֆրանսիայում գտնվող «Սալորների գյուղ»  (, ) բուդդայական մենաստանի մեդիտացիոն կենտրոնի ռեկտոր, հեղինակել է մի շարք գրքեր Զեն բուդդիզմի և ընդհանուր բուդդայական բնույթի մեդիտացիոն պրակտիկաների մասին։

## Կենսագրություն
Թհիթ Նյաթ Հանը ծնվել է 1926 թվականի հոկտեմբերի 11-ին կենտրոնական Վիետնամում։ Տասնվեց տարեկանում  Թհեն դպրոցի բուդդայական վանքում  մոնթ է դարձել։ Այնուհետև նա ստացել է վանականի (բհիկխու) լրիվ ձեռնադրություն և վանական «Phùng Xuân» անունը։

1960-ականների սկզբին Թհիթ Նյաթ Հանը Սայգոնում հիմնել է սոցիալական աջակցության երիտասարդական դպրոցը (SYSS)։ Այս կազմակերպությունը զբաղվում էր պատերազմի ժամանակ ավերված գյուղերի վերականգնմամբ, դպրոցների ու հիվանդանոցների կառուցմամբ, օգնում էր անօթևաններին։ Հետագայում տեղափոխվել է ԱՄՆ, որտեղ սովորել է Փրինսթոնի համալսարանում, որից հետո որոշ ժամանակ դասախոսել է Կոռնելի և Կոլումբիայի համալսարաններում։

1967 թվականի հունվարին Մարտին Լյութեր Քինգը Թհիթ Նյաթ Հանին առաջադրել է Խաղաղության Նոբելյան մրցանակի, սակայն նա այն չի ստացել։

Կյանքի վերջին ռարիները նա ապրել է Ֆրանսիայի հարավում գտնվող փոքրիկ բուդդայական կոմունայում, որտեղ դասավանդել է, գրքեր գրել և զբաղվել այգեգործությամբ։ Ժամանակ առ ժամանակ նա այցելել է այլ երկրներ։ Վիետնամի կառավարությունը թույլ է տվել նրան երկիր այցելել 2005 և 2007 թվականներին։

Թհիթ Նյաթ Հանը հրատարակել է ավելի քան հարյուր գիրք, այդ թվում՝ քառասունից ավելի անգլերեն։

Ըստ Watkins' Mind Body Spirit ամսագրի, 2012 թվականին գտնվել է մեր ժամանակների 100 ամենաազդեցիկ հոգևոր առաջնորդների ցուցակի երրորդ հորիզոնականում և 2013 թվականի նույն ցուցակի երկրորդ հորիզոնականում։

Մահացել է 2022 թվականի հունվարի 22-ին

## Նշումներ

## Ծանոթագրություններ

## Արտաքին հղումներ
*Plum Village
*Lang Mai - Plum Village site in Vietnamese
*Plum Village site in French 
*European Institute of Applied Buddhism (EIAB) 
*Community of Mindful Living Community based on the practice of Plum Village
*Thai Plum Village

Կատեգորիա:Կոլումբիայի համալսարանի դասախոսներ
Կատեգորիա:Պացիֆիստներ
Կատեգորիա:Բուդդայական կրոնավորներ
Կատեգորիա:20-րդ դարի ոչ գեղարվեստական գրողներ
Կատեգորիա:21-րդ դարի ոչ գեղարվեստական գրողներ
Կատեգորիա:Կրոնական առաջնորդներ
Վեց Ագռավներ

***Վեց ագռավները-*** ը ֆանտաստիկ ժանրի վեպ է, որը գրվել է ամերիկացի գրող Լի Բարդուգոյի կողմից և 2015 թվականին  հրատարակվել է Henry Holt and Co.-ի կողմից։ Վեպը պատմում է մի գողերի խմբի մասին  և հիմնականում իրադարձությունները կատարվում են Կետերդամ քաղաքում, որը ոգեշնչված է Հոլանդիայի Հանրապետության ժամանակաշրջանի Ամստերդամից։ Սյուժեն պատմվում է երրորդ դեմքով,  յոթ տարբեր կերպարների տեսանկյունից։

Վեպին հաջորդում է « *Crooked Kingdom* »-ը (2016) և հանդիսանում է ''Գրիշավերսի'' մի մասը։ Նինայի պատմությունը շարունակվում է Սպիների *արքա* դուոլոգիայում ՝ King of Scars (2019) և *Rule of Wolves* (2021), իսկ մյուս «Ագռավները» ներկա են վերջինս նշված վեպում։

### Սյուժե
Կերչի մայրաքաղաք Կետերդամում, խորհրդի անդամ Հոեդը փորձարկում է *jurda parem* կոչվող դեղամիջոց Գրիշա Բուժողի վրա։ Դեղը սպասվածից ավելի է ուժեղացնում նրա կարողությունները ՝ թույլ տալով նրան կառավարել մարդկային մտքերը։ Հոեդին և որոշ պահակների անդամալուծելուց հետո նա փախչում է, սակայն օրեր անց նրան մահացած են գտնում։

Հարուստ վաճառական Յան Վան Էքը բացահայտում է Հոեդեի փորձի արդյունքները և17-ամյա հանցավոր հրաշամանուկ Կազ Բրեկերին հանձնարարում է դեղամիջոցի գյուտարար Բո Յուլ-Բայուրին ազատել Սառցե դատարանից՝ Ֆյերդայի անառիկ ռազմական հենակետից, և կանխել դեղամիջոցի գոյությունը աշխարհին բացահայտելը։ Կազը համաձայնվում է թանկ գնով և սկսում է հավաքագրել անձնակազմ. Ինեջ Ղաֆան՝ իր աջ ձեռք հետախույզը, ում  նա երկու տարի առաջ փրկել էր «Menagerie» կոչվող հասարակաց տնից, Նինա Զենիկը, Գրիշա Հարդտրենդեր, ով միանում է խմբին   իմանալով, որ Կազը մտադիր է ազատ արձակել և աշխատանքի ընդունել Մաթիաս Հելվարին՝ նախկին Ֆյերդան *«դրյուսկելե»* (Գրիշա-որսորդ), որը կալանավորված է Հելգեյթ բանտում Նինայի պատճառով, և Ջեսպեր Ֆահեյը՝ Զեմենի դիպուկահար՝ մոլախաղերից կախվածությամբ։ Նրանք միասին դուրս են բերում Մաթիասին բանտից, ով համաձայնվում է օգնել այն պայմանով, որ նրան ներում կշնորհեն, որը նրան թույլ կտա վերականգնել իր պաշտոնը որպես *դրյուսկել*։ Կազը նաև ներգրավում է Ուայլան Վան Էքին՝ Յան Վան Էքի փախած որդուն, որպես պայթյունների փորձագետ և լծակ, եթե Վան Էքը հրաժարվի իրենց գործարքից։ Երբ նրանք պատրաստվում են նավարկել Քեթերդամից, խումբը հետ է մղում հակառակորդ ավազակախմբերի հարձակումը և մի գանգստերի տանջելուց հետո Կազը իմանում է, որ ավազակախմբի ղեկավար Պեկկա Ռոլինսը, ով պատասխանատու է իր եղբոր՝ Ջորդիի մահվան համար, նույնպես հետապնդում է գիտնականին։ Կազը խմբին բացատրում է իր փրկության ծրագիրը, ըստ որի նրանք որպես բանտարկյալներ պետք է մտնեն Սառցե դատարան, տանիքի միջով անցնեն դեսպանատան տարածք և փառատոնի ժամանակ կքողարկվեն որպես օտարերկրյա բարձրաստիճան պաշտոնյաներ։ Սպիտակ կղզուց Յուլ-Բայուրին գտնելուց և ազատելուց հետո նրանք դուրս կգան դեսպանատան հատվածից։

## Ծանոթագրություններ

Կատեգորիա:2015 թվականի ամերիկյան վեպեր
Կատեգորիա:Հեռուստասերիալների հիմք ծառայած ամերիկյան վեպեր
Լուսարձակ (սարք)

thumb|100px|Մինչև 12 կմ լուսավորման համար նախատեսված ռազմական լուսարձակ

**Լուսարձակ**, հեռավոր գործողության լուսավորման սարք, որն իր օպտիկական համակարգով (հայելիներ կամ ոսպնյակներ) լույսն ուղղում է տարածական սահմանափակ անկյունով։

Լուսարձակներում օգտագործվում են հատուկ լուսարձակային և ընդհանուր օգտագործման շիկացման և գազապարպման լամպեր։

Օգտագործում են բաց տարածությունները, հեռավոր օբյեկտները, շենքերի ճակատները լուսավորելու, լուսային ազդանշաններ հաղորդելու համար, կինոտեխնիկայում ևն։

## Պատկերասրահ
Լուսարձակներով լուսավորված գիշերային Երևանը՝


File:WikiConference Yerevan 2013 081.JPG
File:Մայր-Հայաստան-003.jpg
File:Stock-photo-yerevan-141140315.jpg
File:HH-karavarutyun-gisher5.jpg
File:Yerevan Republic Square 2019-12-21 (06).jpg
File:Moscow cinema at night, Yerevan.jpg


Կատեգորիա:Լույսի աղբյուրներ
Կատեգորիա:Լուսատեխնիկա
Կատեգորիա:Լամպեր
Տոնկացու

**Տոնկացու** (ճապ. 豚カツ խոզի մսով կոտլետ), ճապոնական խոհանոցի ուտեստ, հալած ճարպի մեջ տապակած խոզի միս։ Տեմպուրայի հետ մեկտեղ սա Ճապոնիայում արևմտյան խոհանոցի յոսեկուի բավականին հայտնի ներկայացուցիչն է։

## Պատրաստման եղանակ
Տոկացուի սպասքավորման տարբերակ|250px|left
Խոզի ֆիլեի ծեծած կտորները թաթախում են ալյուրի, ձվի մեջ, ապա լցնում պանկոյի տարայի մեջ։ Ստացված կոտլետները տապակում են հալած ճարպի մեջ կամ ավելի դիետիկ տարբերակով կարմրացնում են ջեռոցում։ Կոտլետները հիմնականում մատուցում են մանրացված կաղամբի, կիտրոնի շերտի և տոնկացուի սոուսի հետ (վուստերական սոուս, մրգային և բանջարեղենային խյուս)։  Ռեստորաններում որպես սննդային հավելում խորը ափսեների մեջ մատուցում են եփած բրինձ և միսոսիրու։

## Ծանոթագրություններ

## Գրականություն
*
Վահրամ I

մինի|Վահրամ Ա-ի վերականգնված պատկերը ըստ մետաղադրամի
**Վահրամ Ա**(նաև Բահրամ Ա, Վարահրան Ա), Սասանյան Պարսկաստանի թագավոր (271-274) Շապուհ Ա-ի ավագ որդին։                                                                                                        
## Գործունեությունը մինչ իշխանության գալը և կառավարելը
Հոր կառավարման ընթացքում եղել է Գիլան նահանգի կառավարիչ, իսկ 260թ.-ից հետո Քրմանի։ Աղբյուրները Վահրամին ներկայացնում են որպես պատերազմի, որսի, խնջույքների սիրահար, որոնք նա համարում էր առաքինի նախասիրություններ։ Վահրամի գահ բարձրանալը ուրախությամբ ընդունվեց ժողովրդի կողմից, քանի որ նա առաքինի և բարի անձնավորություն էր։ Նա բարյացկամ վերաբերմունք էր ցուցաբերում իր հպատակների հանդեպ, ինչպես իր հայրերն էին անում։                            
## Պատերազմ հռոմեացիների դեմ
Վահրամի գահ բարձրանալու հաջորդ տարին հռոմեացիները պատերազմ սկսեցին պարսիկների դեմ, որի պատճառը վերջիններիս ցույց տված աջակցությունն էր Հռոմի թշնամի Պալիմիրայի թագուհի Զենոբիաին։ Դեռևս 267թ.-ին Զենոբիան նախ իրեն, ապա իր մանկահասակ որդուն Վաբալաթոսին հռչակում է Հռոմեական կայսրության պրովինցիա հանդիսացող Պալմիրայի կառավարիչներ և դաշինք կնքում Սասանյան Պարսկաստանի հետ։ Այս ամենի դեմ հռոմեացիները ոչինչ չէին կարող ձեռնարկել, քանի դեռ Եվրոպայում ընթանում էին պատերազմներ և ուզուրպատորների ապստամբություններ։ Իրավիճակը փոխվում է կայսր Ավրելիանոսի օրոք, որին հաջողվում է ներքին կայունություն հաստատել Հռոմում։ Անձամբ գլխավորելով հռոմեական բանակը Ավրելիանեսը շարժվեց դեպի Արևելք և միայն ծանր մարտերից հետո կարողացավ պարտության մատնել պաշարված Պալմիրային օգնության շտապող պարսկական ուժերին ու գրավել քաղաքը։ Զենոբիան փորձեց ուղտերով փախչել Պարսկաստան, սակայն հռոմեական հեծելազորին հաջողվեց բռնել նրան։ Ավրելիանոսը նպատակ ունենալով պատերազմել Սասանյան Պարսկաստանի դեմ 275թ.-ին մեծ զորքով շարժվում է դեպի Արևելք, սակայն հասնելով թրակիական քաղաք Կենոֆրուրիում սպանվում է իր մերձավորների կազմակերպած դավադրության արդյունքում, իսկ հռոմեական լեգիոնները հետ են վերադառնում։ Պարսկաստանի արևմտյան սահմաններում մի քանի տարով խաղաղություն է տիրում։ Վահրամ Ա-ին հաջորդում է որդին Վահրամ Բ, իսկ մյուս որդի Որմիզդը դառնում է արևելյան Քուշանո-Սասանյան թագավորության արքա։                                                     
## Աղբյուրներ
Сократ Схоластик. Церковная история. Книга I, 22                                                                                                                                                      
## Գրականություն
Дашков С. Б. Цари царей — Сасаниды. История Ирана III — VII вв. в легендах, исторических хрониках и современных исследованиях. — М.։ СМИ-АЗИЯ, 2008. — 352 с. — 4000 экз. — ISBN 978-5-91660-001-8.
## Արտաքին հղումներ
Скальные рельефы Сасанидов  от 10 ноября 2016 на Wayback Machine
Լուսնաքար (միներալ)

**Լուսնաքար**, միներալ, կալիումական դաշտային սպաթի (ադուլյարի), երբեմն պլագիոկլսպի (ալբիտի կամ օլիգոկլազի) կիսաթափանցիկ տեսակը։ Լուսանաքարը նատրիումի, կալիումի, ալյումինի, սիլիկատ է ((Na,K)AlSi_3O_8) դաշտային սպաթների խմբից, որն ունի մարգարտափայլ տեսք և ցուցաբերում է օպալեսցենտ փայլ։ Այլընտրանքային անունը *հեկատոլիտ* է։

Շողում է Լուսնի լույսը հիշեցնող երկնակապտավուն գույնով։ Անունը ծագում է տեսողական էֆեկտից, փայլից, կամ գունային խաղից, որը բյուրեղի միկրոստրուկտուրայում լույսի դիֆրակցիայի արդյունք է։ Միկրոստրուկտուրան բաղկացած է կանոնավոր դասավորված տարբեր ալկալիական դաշտային սպաթների (օրթոկլազ, նատրիումով հարուստ պլագիոկլազ) շերտերից։

### Պատմություն
Լուսնաքարն օգտագործվել է ոսկերչության մեջ հազարամյակների ընթացքում, այդ թվում նաև հին քաղաքակրթություններում։ Հռոմեացիները հիանում էին լուսնաքարով, քանի որ համարում էին, որ այն Լուսնի լույսի քարացած  ճառագայթներն են։ Եվ հռոմեացիները, և հույները լուսնաքարը կապում էին իրենց լուսնային աստվածների հետ։ Պատմության ավելի ուշ ժամանակաշրջաններում լուսնաքարը դարձավ հանրահայտ մոդեռնի ժամանակաշրջանում։ Ֆրանսիացի ոսկերիչ Ռենե Լալիկը և շատ ուրիշներ ստեղծեցին մեծ քանակությամբ զարդեր լուսնաքարի գործածությամբ։

### Հանքավայրեր
Հանդիպում է հազվադեպ՝ պեգմատիտներում կամ ալպյան տիպի երակներում։ Կիրառվում է որպես կիսաթանկարժեք քար։ Լուսնաքարի հանքավայրեր կան Հայաստանում (հիմնականում Սևանա լճի տարածքում), Ավստրալիայում, Ավստրիայի Ալպերում, Մեքսիկայում, Մադագասկարում, Մյանմայում, Լեհաստանում, Հնդկաստանում, Շրի Լանկայում և ԱՄՆ-ում։

## Ծանոթագրություններ

## Արտաքին հղումներ

Կատեգորիա:Միներալներ
Կատեգորիա:Թանկարժեք քարեր
Կատեգորիա:Կալիումի միներալներ
Կատեգորիա:Ալյումինի միներալներ
Հյուսիսային Ամերիկայի պատմություն

**Հյուսիսային Ամերիկայի պատմությունը** պատմում է այնտեղ բնակվող մարդկանց հետ կապված իրադարձություննների մասին։ Ի տարբերություն Աֆրիկայի, ԴԵվրոպային և Ասիայի, Հյուսիսային Ամերիկա մայրցամաքը բավականին ուշ է բնակեցվել, մոտավորապես 15000 տարի առաջ։ Ենթադրվում է, որ նորեկները հատել են Բերինգի նեղուցը և բնակություն են հաստատել հարավից (ացտեկներ, մայաներ) մինչև հյուսիս (օրինակ, ինուիտներ) ընկած լայնարձակ տարածքում։ Բնական մեկուսացման պատճառով առանձին համայնքները ստեղծեցին իրենց մշակույթները։

Աշխարհագրական մեծ հայտնագործությունների դարաշրջանում եվրոպացիները իմացան Ամերիկայի մասին և սկսեցին գաղութային ներխուժումներ ինչպես նրա հյուսիսային, այնպես էլ հարավային հատված։ Առաջին այցելուն եղել է Քրիստափոր Կոլումբոսը, ով հիմք դրեց Նոր Աշխարհի գրավմանը։ Մայրցամաքը Մեծ Բրիտանիայում, Ֆրանսիայում և Իսպանիայում դարձավ շահերի բախման հիմքը։ Ռեսուրսների շուրջ հակասությունները հանգեցրեցին պատերազմների, և դրանց հետևանք դարձավ ԱՄՆ-ի և Մեքսիկայի անկախությունը։ 1867 թվականին ստեղծվել է Կանադական համադաշնությունը և ընդհանուր ձևավորվեց մայրցամաքի ժամանակակից քաղաքական տեսքը։

XIX-ից մինչև XX դարերի ընթացքում տեղի է ունեցել պետությունների ինտեգրում. ազատ առևտուր, ռազմական արհմիություններ, Մեքսիկայի բնակչության վերաբնակեցում։

## Առաջին մարդիկ
մինի|300x300փքս|Աֆրիկայի տարածքից այլ երկրներ վերաբնակեցման ցուցանիշը
Ամերիկայի բնակեցման գործընթացը վեճերի և հետազոտությունների առարկա է համարվում։ Ըստ վարկածներից մեկի, առաջին մարդիկ Բերինգի նեղուցով, Սիբիրի և Ալյասկայով եկել են Ամերիկա։ ԱՄՆ-ի տարածքում, Ալաբամա նահանգի հյուսիսում գտնվող պալեո-հնդկական վայրերում հայտնաբերվել է հուշարձանների ամենամեծ կենտրոնը։ Այդ հուշարձաններից ամենաուշագրավներն ու ռազմավարական նշանակություն ունեցողները համարվում են Սթենֆլիդ-Ուորլիի Ժայռային կացարանները։։

## Հյուսիսային Ամերիկան նախակոլումբիական ժամանակաշրջանում
մինի|220x220փքս|Մայայի ավերա Պալենկայում
Նախքան եվրոպացիների ժամանումը Հյուսիսային Ամերիկայի ցեղերի մեծ մասը գտնվում էին համայնքային-կլանային համակարգի տարբեր փուլերում։ Հնարավոր էր նաև հանդիպել և՛ մայրական, և՛ հայրական կլանի ձևավորմանը, ինչպես մաև տոհմայինից դասակարգային հասարակությունների անցմանը։

Սյուարդ թերակղզում Ալյասկա նահանգում Էսպենբերգ շրջանի «Լողացող կետ» (Rising Whale) վայրում հայտնաբերվել են 1000-ամյա բրոնզե և երկաթե հուշարձաններ, ինչը վկայում է Արևելյան Ասիայի և Ամերիկայի կաննոների մասին։

## Եվրոպացիները մայրցամաքում
### Վաղ շփումներ
Քանի որ Եվրոպան Ամերիկայից բաժանում է Անտլանտյան օվկիանոսը, նախքան առագաստանավերի զարգացումը փոխազդեցությունը դժվար էր։ Ըստ լեգենդներից մեկի, սկանդինավյան ծովագնաց Լեյֆ Էրիկսոնը ժամանել է Բաֆինի Երկրի ամերիկյան ափ։

### Գաղութացում
XVI դարի սկզբին Հյուսիսային Ամերիկայի տարածքում եվրոպացիները զբաղվում էին հետազոտություններով և առևտրով։ Օրինակ Իսպանիան, որը փաստացի տիրապետում էր Քեյփ Հորնից մինչև Նյու Մեքսիկոյի տարածք, ստացել է մեծ դիվիդենտներ։

## Ծանոթագրություններ

Կատեգորիա:Հյուսիսային Ամերիկայի պատմություն
Օլգա Խոխլովա (այլ կիրառումներ)

**Օլգա Խոխլովա** անուն-ազգանունը վերաբերում է հետևյալ անձանց.

* Օլգա Խոխլովա, ռուս-ուկրաինական ծագում ունեցող բալետի պարուհի 
* Օլգա Խոխլովա, ռուս ուսուցիչ և պետական գործիչ
Խայաթ (այլ կիրառումներ)

**Խայաթ**, կարող է վերաբերել՝
* Խայաթ - 19-րդ դարի հայ աշուղ։
* Խայաթ - ուկրաինացի երգիչ ու երգահան։
DAX

**DAX**-ը (Deutscher Aktienindex) Գերմանիայի ամենակարևոր ֆոնդային ինդեքսներից մեկն է։ Ինդեքսը հաշվարկվում է որպես Գերմանիայի 40 խոշորագույն բաժնետիրական ընկերությունների բաժնետոմսերի գների կապիտալիզացիայի կշռված միջին։ DAX-ը բրիտանական FTSE 100-ի և ամերիկյան Dow Jones-ի համարժեքն է։
 
DAX-ը ստեղծվել է 1988 թվականի հուլիսի 1-ին՝ 1000 միավոր մեկնարկային արժեքով։ Ցուցանիշը հաշվարկվել է Deutsche Börse AG-ի կողմից։
 
2020 թվականի նոյեմբերի 24-ին Deutsche Börse-ն հայտարարել է տասը լրացուցիչ բաղադրիչներով ինդեքսի ընդլայնման մասին, որպեսզի ավելի լիարժեք արտացոլի Գերմանիայի տնտեսության ժամանակակից կառուցվածքը։ Ընդլայնումը տեղի ունեցավ 2021 թվականի երրորդ եռամսյակում։

## Ինդեքսի հաշվարկում
2016 թվականի հունվարից ինդեքսը հաշվարկվում է ամեն առևտրային օր՝ Կենտրոնական եվրոպական ժամանակով սկսած 9։06-ից։ DAX-ը հաշվարկելիս օգտագործվում են XETRA էլեկտրոնային բորսայի բաժնետոմսերի գները։
 
Էթյեն Լասպեյրեսի բանաձևի վրա հիմնված հաշվարկի համար ընտրված ցուցակված ընկերությունների բաժնետոմսերի գները կշռված են ըստ դրանց շուկայական կապիտալիզացիայի։
 
Հաշվի են առնվում միայն այն բաժնետոմսերը, որոնք գտնվում են ազատ շրջանառության մեջ։ Եթե ընկերության կապիտալը բաժանված է մի քանի տեսակի բաժնետոմսերի (օրինակ՝ սովորական բաժնետոմսեր և արտոնյալ բաժնետոմսեր), ապա օգտագործվում է ավելի բարձր իրացվելիություն ունեցող բաժնետոմսերի տեսակը։

## Ընտրության չափանիշներ
2021 թվականի սեպտեմբերից ընկերությունները իրավունք ունեն ընդգրկվելու DAX-ում միայն մեկ հիմնական չափանիշով՝ բաժնետիրական ընկերության շուկայական կապիտալիզացիան։ Հաշվի է առնվում բոլոր բաժնետոմսերի ընդհանուր արժեքը, որոնք գտնվում են ազատ շրջանառության մեջ, այլ ոչ թե ռազմավարական ներդրողների ձեռքում։ Նախկին մյուս չափանիշները, օրինակ՝ այս արժեթղթերով առևտրի ակտիվությունը, անհետացել են։
 
Բացի այդ, ներդրվել է նոր խիստ պայման. DAX 40-ի թեկնածուները պետք է ունենան առնվազն երկու տարվա շահույթ, ինչպես նաև պարբերաբար ներկայացնեն ոչ միայն տարեկան և կիսամյակային, այլև եռամսյակային աուդիտի ենթարկված հաշվետվություններ։
 
Բաժնետոմսը կարող է բացառվել ինդեքսից վերահաշվարկի ամսաթվերի միջև ընկած ժամանակահատվածում, եթե դրա կշիռը գերազանցում է 10%-ը, իսկ բաժնետոմսի 30-օրյա պատմական անկայունությունը գերազանցում է 250%-ը։

## Ծանոթագրություններ

Կատեգորիա:Արժեթղթերի շուկա
Կատեգորիա:Ֆինանսներ
Նադեժդա Դոբիչինա

**Նադեժդա Եվսեևնա Դոբիչինա** (ծննդյան անունը՝ Ֆիշման, ), առաջին ռուսական պրոֆեսիոնալ պատկերասրահի կազմակերպիչ, թանգարանի աշխատակցուհի, «Ն․ Ե․ Դոբիչինայի Գեղարվեստական բյուրոյի» հիմնադիր և ղեկավար։

thumb|Ցուցահանդեսային գովազդ (մասնավոր հավաքածու, Ցյուրիխ)

## Կենսագրություն
Նադեժդա Դոբիչինան 1903-1909 թվականներին սովորել է Սանկտ Պետերբուրգի կենսաբանական լաբորատորիայի Պ. Ֆ. Լեսգաֆտի դասընթացների կենսաբանական բաժնում։ 1911 թվականի աշնանը հիմնել է «Նադեժդա Դոբիչինայի գեղարվեստական բյուրոն»՝ նկարիչների և հանրության միջև նկարների վաճառքի և գեղարվեստական պատվերների կատարման միջնորդության համար։ 1913 թվականի հոկտեմբերից բյուրոն գտնվել է մասնավոր բանկի շենքում («Արտաքին առևտրի ռուսական բանկ», Մոյկա գետի առափնյա փողոց՝ 63), 1914 թվականի նոյեմբերից՝ Ադամինի տանը՝ Մոյկա գետի ափամերձ փողոցի և Մարսյան դաշտի անկյունում։

ձախից|thumb|Ցուցահանդեսի միակ պահպանված լուսանկարը։ 39 աշխատանքներից կարելի է տեսնել 21-ը.|alt=Единственная сохранившаяся фотография работ К. Малевича на выставке 0,10.
Դոբիչինայի գեղարվեստական բյուրոյում 1913 թվականին գործել է Վսևոլոդ Մեյերխոլդի ստուդիան։ Ցուցահանդեսներ են կազմակերպվել «Արվեստի աշխարհ» միավորման կողմից (1915-1917), «Արվեստի ձախ ուղղությունների ցուցահանդես» (ապրիլ- մայիս 1915 թվական), ««0,10» նկարների վերջին ֆուտուրիստական ցուցահանդես», որտեղ ցուցադրվել է Կազիմիր Մալևիչի «Սև քառակուսի»-ն (1915 թվականի դեկտեմբեր - 1916 թվականի հունվար), Նիկոլայ Կուլբինի (1918 թվականի հունիս) հետմահու ցուցահանդեսը և այլն։

Պատերազմի տարիներին բյուրոն հանդես է եկել որպես արվեստի գործիչների հիվանդանոցի կազմակերպիչներից մեկը։ 1914 թվականի հոկտեմբերի 26–ից մինչև դեկտեմբերի 7-ը Դոբիչինայի գեղարվեստական բյուրոյում անցկացվել է «Նկարների ցուցահանդես հօգուտ արվեստի գործիչների հիվանդանոցի», որին մասնակցել են տարբեր ուղղությունների 66 նկարիչներ։

Բյուրոն կազմակերպել է երաժշտական համերգներ, ներկայացումներ, գրական երեկոներ։ 1919 թվականի սկզբին բյուրոյի գործունեությունը դադարել է, իսկ Դոբիչինան աշխատել է տարբեր թանգարաններում։ 1930-1940 թվականներին եղել է Գեղարվեստա-արդյունաբերական դպրոցի տնօրեն, Լենինգրադի Ռուսական թանգարանի աշխատակից։ Մոսկվա տեղափոխվելուց հետո աշխատել է Հեղափոխության թանգարանում։

1920 թվականին Ալեքսանդր Գոլովինը նկարել է «Նադեժդա Դոբիչինայի դիմանկարը», որը պահվում է Ռուսական պետական թանգարանում։

Դոբիչինան մահացել է 1950 թվականին, Մոսկվայում։ Թաղված է Մոսկվայի Վոստրյակովսկոե հրեական գերեզմանատանը։

## Ծանոթագրություններ

## Արտաքին հղումներ
* Добычина (Фишман) Надежда Евсеевна // Арт. ру
* *Лейкинд О. Л., Северюхин Д. Я.* «Художественное бюро Н. Е. Добычиной» // Санкт-Петербург. Энциклопедия.
* *Григорьев Михаил* Петербург начала XX века. Наброски воспоминаний // Петербургский театральный журнал. — 2003. — № 2(32).
* *Мокроусов Алексей* Ещё посмотрим // Лехаим. — 2014. — № 8 (268). — С. 80.
* Добычина Надежда Евсеевна (1920)
* Письма к Н. Е. Добычиной // Наследие А. Н. Бенуа

Կատեգորիա:Ռուս արվեստագետներ